b'\n_START_ARTICLE_\nJo\xc5\xbeef Anton Dem\xc5\xa1ar\n_START_SECTION_\n\xc5\xbdivljenjepis\n_START_PARAGRAPH_\nDem\xc5\xa1ar je doktoriral na dunajski pravni fakulteti ter postal dvorni in sodni odvetnik na Dunaju. Po letu 1736 je postal profesor pravnih dolo\xc4\x8db iz starih rimskih zakonikov (pand\xc3\xa9ktov /v zakonodaji cesarja Justinijana zbrani izvle\xc4\x8dki iz del rimskih pravnikov iz drugega in tretjega stoletja n. \xc5\xa1t.) na isti fakulteti.\n_START_SECTION_\nDelo\n_START_PARAGRAPH_\nDem\xc5\xa1ar je leta 1745 izdal obse\xc5\xbeno knjigo v dveh delih Splo\xc5\xa1ne osnove rimskega pravoznanstva (Genuina jurisprudentiae Romanae fundamenta), ki je prvo tako sistemati\xc4\x8dno delo kakega slovenskega pisca.'